《次张敬修雪中趋朝》
明代·林弼

春雪漫空竹树低，紫骝愁湿锦幛泥。光腾玉殿迷银烛，冻合金桥失绛霓。

已拟典衣沽腊酒，何如拥被听晨鸡。东风先到沟前柳，无数寒条拂水齐。

作者简介：林弼，（约公元一三六o年前后在世）一名唐臣，字元凯，龙溪人。元至正戊子年（至正八年，1348）进士，先为漳州路知事。明初以儒士修礼乐书，授吏部主事，后任登州（今山东烟台牟平）知府。